

PROJEKTS uz 09.08.2023.

vēlamais datums izskatīšanai: [FK] 16.08.2023.

domē: 23.08.2023.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2023. gada 23. augustā **Nr.**«DOKREGNUMURS»

**Par nekustamo īpašumu** **“Kadagas ceļš 17” un “Kadagas ceļš 19” izsoļu atzīšanu par nenotikušām**

Ādažu novada pašvaldības dome izskatīja elektronisko izsoļu vietnē [https://izsoles.ta.gov.lv](https://izsoles.ta.gov.lv/) 29.01.2023. sagatavotus aktus:

1. Nr. 3243890/0/2023-AKT (Akts Nr.1) par pašvaldības nekustamā īpašuma ar kadastra numuru 8044 005 0715, kas sastāv no neapbūvētas zemes vienības 0,3256 ha platībā, kadastra apzīmējums 8044 005 0627, adrese - “Kadagas ceļš 17”, Kadaga, Ādažu pag., Ādažu nov. (turpmāk - “Kadagas ceļš 17”) 1. izsoles atzīšanu par nenotikušu, ievērojot to, ka izsolei nav autorizēts neviens izsoles dalībnieks;
2. Nr. 2909409/0/2022-AKT (turpmāk – Akts Nr. 2) par pašvaldības nekustamā īpašuma ar kadastra numuru 8044 005 0714, kas sastāv no neapbūvētas zemes vienības 0,7589 ha platībā, kadastra apzīmējums 8044 005 0626, adrese - “Kadagas ceļš 19”, Kadaga, Ādažu pag., Ādažu nov. (turpmāk - “Kadagas ceļš 19”) 1. izsoles atzīšanu par nenotikušu, ievērojot to, ka izsolei nav autorizēts neviens izsoles dalībnieks.

Akti apstiprināti Pašvaldības mantas iznomāšanas un atsavināšanas komisijas (turpmāk – Komisija) 01.08.2023. sēdē (prot. Nr. ĀNP/1-7-14-2/23/23).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. “Kadagas ceļš 17” un “Kadagas ceļš 19” (turpmāk kopā – Īpašumi) tika nodoti atsavināšanai ar domes 22.02.2023. lēmumu Nr. 77 “Par nekustamo īpašumu “Kadagas ceļš 17” un “Kadagas ceļš 19” atsavināšanu”. Komisijai tika uzdots organizēt Īpašumu atsavināšanu.
2. Īpašumu tirgus novērtējumu veicis sertificēts vērtētājs:
	1. SIA “Latio” (reģistrācijas Nr. 41703000843) “Kadagas ceļš 17” tirgus vērtība vērtēšanas dienā 29.03.2023. aprēķinātā tirgus vērtība ir EUR 45 000 (četrdesmit pieci tūkstoši *euro*);
	2. SIA “Maks V vērtēšana” (reģistrācijas Nr. 40203393050) “Kadagas ceļš 19” tirgus vērtība 05.04.2023. aprēķināta EUR 99 900 (deviņdesmit deviņi tūkstoši deviņi simti *euro*).
3. Ar domes 24.05.2023. lēmumu Nr. 188 “Par nosacītās cenas apstiprināšanu atsavināmajiem nekustamajiem īpašumiem” tika apstiprināta “Kadagas ceļš 17” nosacītā cena EUR 45000.- jeb 13,82 euro/m2 un “Kadagas ceļš 19” nosacītā cena EUR 99 900.-, jeb 13,16 euro/m2.
4. Ar Komisijas 25.05.2023. lēmumu tika apstiprināti izsoles noteikumi īpašumam (prot. Nr. ĀNP/1-7-14-2/23/16):
	1. “Kadagas ceļš 17” Nr. ĀNP/1-7-14-1/23/9;
	2. “Kadagas ceļš 19” Nr. ĀNP/1-7-14-1/23/10.
5. Īpašumu elektronisko izsoļu sākums 28.06.2023. plkst. 13.00, noslēgums 28.07.2023. plkst. 13.00. No Aktiem izriet, ka izsoles atzītas par nenotikušām, ievērojot to, ka izsolei nav autorizēts neviens izsoles dalībnieks.
6. Sludinājumi par Īpašumu izsoli, tai skaitā, Publiskas personas mantas atsavināšanas likuma 12. pantā paredzētā informācija 01.06.2023. tika publicēta pašvaldības tīmekļvietnē [www.adazunovads.lv](http://www.adazunovads.lv), 27.06.2023. izdevumā "Latvijas Vēstnesis" (izsoles “Kadagas ceļš 17” publikācijas Nr. 2023/122.IZ19, izsoles “Kadagas ceļš 19” publikācijas Nr. 2023/122.IZ20) un paziņojums par izsoli tika izlikts pie Īpašumiem.
7. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma pārdošanu izsolē ir apstiprināts Komisijas 01.08.2023. sēdē (prot. Nr. ĀNP/1-7-14-2/23/23).
8. Atbilstoši Publiskas personas mantas atsavināšanas likuma 31. panta pirmajā daļā noteiktajam - ja neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu, izsole ar augšupejošu soli atzīstama par nenotikušu.
9. Saskaņā ar Publiskas personas mantas atsavināšanas likuma 32. panta pirmajā daļā noteikto pēc pirmās nesekmīgās izsoles dome var:
	1. rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu (9. pants), var pazemināt izsoles sākumcenu ne vairāk kā par 20 procentiem;
	2. rīkot jaunu izsoli, mainot nosolītās augstākās cenas samaksas kārtību;
	3. ierosināt atcelt lēmumu par nodošanu atsavināšanai.
10. Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā citai personai par iespējami augstāku cenu.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 9. panta otro daļu, 10. panta pirmo daļu, 31. panta pirmo daļu un 32. panta pirmās daļas 1. punktu, 34. panta otro daļu, kā arī Finanšu komitejas 16.08.2023. atzinumu, Ādažu novada pašvaldības dome

**NOLEMJ:**

1. Atzīt Ādažu novada pašvaldības nekustamā īpašuma:
	1. “Kadagas ceļš 17” ar kadastra numuru 8044 005 0715, kas sastāv no zemes vienības kadastra apzīmējums 8044 005 0627 (platība - 3256 ha) un adresi - “Kadagas ceļš 17”, Kadaga, Ādažu pag., Ādažu nov. 28.07.2023 noslēgušos izsoli ar augšupejošu soli par nenotikušu saskaņā ar aktu Nr. 3243890/0/2023-AKT (Akts Nr.1), kas 29.07.2023. sagatavots elektronisko izsoļu vietnē <https://izsoles.ta.gov.lv>;
	2. “Kadagas ceļš 19” ar kadastra numuru 8044 005 0714, kas sastāv no zemes vienības ar kadastra apzīmējumu 8044 005 0626 (platība – 0,7589 ha) un adresi “Kadagas ceļš 19”, Kadaga, Ādažu pag., Ādažu nov. 28.07.2023 noslēgušos izsoli ar augšupejošu soli par nenotikušu saskaņā ar aktu Nr. 2909409/0/2022-AKT (Akts Nr.2), kas 29.07.2023. sagatavots elektronisko izsoļu vietnē <https://izsoles.ta.gov.lv>.
2. Pašvaldības mantas iznomāšanas un atsavināšanas komisijai:
	1. līdz 28.08.2023. publicēt pašvaldības tīmekļvietnē [www.adazunovads.lv](http://www.adazunovads.lv) informāciju, ka 1. punktā minēto nekustamo īpašumu 1. izsole ir atzīta par nenotikušu;
	2. līdz 31.10.2023. oktobrim rīkot lēmuma 1. punktā norādītā nekustamo īpašumu pārdošanu elektroniskā izsolē ar augšupejošu soli (atkārtota izsole) par eiro, izsoles sākumcenu samazinot par 20%.
3. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai, JIN, NĪN, IDR,

*Cielava, 27343916*